# Dokumentation for afholdelse af den årlige arbejdsmiljødrøftelse og tilbud om supplerende arbejdsmiljøuddannelse af 1½dags varighed

Virksomhedens navn

Dato Arbejdsgiver Medarbejder/medlem af

 arbejdsmiljøorganisationen

Dato Arbejdsgiver Medarbejder/medlem af

 arbejdsmiljøorganisationen

Dato Arbejdsgiver Medarbejder/medlem af

 arbejdsmiljøorganisationen

Dato Arbejdsgiver Medarbejder/medlem af

 arbejdsmiljøorganisationen

**Guide til den årlige drøftelse**

AMO skal ved den årlige arbejdsmiljødrøftelse gennemgå en række punkter:

1. tilrettelægge indholdet af samarbejdet om sikkerhed og sundhed for det kommende år,
2. fastlægge, hvordan samarbejdet skal foregå, herunder samarbejdsformer og mødeintervaller,
3. vurdere, om det foregående års mål er nået og
4. fastlægge mål for det kommende års samarbejde.

I virksomheder med 1-9 ansatte, skal I desuden drøfte, om der er den nødvendige sagkundskab om arbejdsmiljø til stede i virksomheden.

Når punkterne er gennemgået, er det en god idé at benytte lejligheden til at diskutere virksomhedens kompetenceudviklingsplan for arbejdsmiljøorganisationen samt diskutere, hvordan I vil sikre formidling af viden om arbejdsmiljø til resten af virksomheden.

**Tag udgangspunkt i, hvad I kan lære af erfaringerne fra sidste år.**

Har I f.eks. sat et mål om at halvere antallet af arbejdsulykker, skal I vurdere, om dette mål er nået.

**Lav en strategi for at højne arbejdsmiljøet. Hvad vil I fokusere på i det kommende år?**

Står virksomheden overfor nogle særlige udfordringer? Nye og andre typer af opgaver?

Hvordan ser ulykkesfrekvensen ud? Hvilke erfaringer drager I af ulykkerne? **Ingen ulykke må ske forgæves!**

Har I et højt sygefravær?

Særlige punkter i APV-kortlægningen?

På hvilke punkter vil I sætte ind, så I bliver endnu bedre?

**Hvordan vil I gøre det?**

Vælg nogle indsatsområder, hvor I vil blive bedre. Lav en målsætning efterfulgt af en handlingsplan om, hvordan I vil nå målet. Vælg gerne flere emner, men husk begrænsningens kunst er svær.

Sæt mål for det kommende arbejde. Skal antallet af ulykker falde? Sæt fokus på arbejdsmiljø ved indkøb af bl.a. stoffer og materialer, tekniske hjælpemidler, maskiner, køretøjer etc.

**Hvordan skal samarbejdet foregå det næste år?**

Hvordan skal mødefrekvensen være i organisationen?

Hvordan sikres løbende information mellem medlemmerne af arbejdsmiljøorganisationen?

Hvordan sikres løbende information mellem arbejdsmiljøorganisationen og de ansatte – herunder målsætningerne for arbejdsmiljøarbejdet?